JY LEES NOU Binnelanders-aktrise se lewensmaat sterf ná hartaanval op fiets
Sandi Schultz en Laszlo Bene. Foto: Instagram/cyber.sass.
Sandi Schultz, die aktrise bekend vir haar rolle in onder meer Binnelanders en Trackers, het ’n roerende huldeblyk aan haar ontslape lewensmaat, Laszlo Bene, in die sosiale media geplaas nadat ’n hartaanval hom geëis het.
Sy en Laszlo was byna 16 jaar saam.
Laszlo is in Boedapest, Hongarye, gebore. Hy was 'n regisseur en skrywer. Hy en Sandi was professioneel ook 'n span en het saam geskryf aan die 2015-fliek, Assignment. Laszlo was ook die regisseur van dié fliek waarin Sandi die hoofrol vertolk het.
Laszlo is op 26 Mei 2020 oorlede. Sandi beskryf die liefde van haar lewe as “almal se beste motiveerder, die man met die grootste hart, die beste lag, die mees onbeteulde lewenslus en 'n oneindige vermoë om lief te hê”.
Sandi onthou sy het daardie oggend uit ’n “diepe slaap” wakker geskrik en gehoor het hoe Laszlo se fietsry-maat by die hek na haar roep.
“Ellen (die fietsry-maat) was alleen by die hek, en dit het beteken iets is fout. Min het ek geweet hoe erg verkeerd of hoe my lewe toe reeds verander het,” skryf Sandi.
Ellen het gesê dit het gelyk of haar man 'n epileptiese aanval op sy fiets gehad het.
Sandi en Laszlo was byna 16 jaar saam. Foto: Instagram/cyber.sass
By die hospitaal het hulle Sandi ingelig hy het ’n “massiewe hartaanval gehad” en dat sy die “ergste moet verwag”.
Laszlo het daardie oggend glo net ná agt die hartaanval op sy fiets gehad. Dit was hoe laat Sandi wakker geword en toe weer verder geslaap het tot Ellen haar net ná nege wakker geroep het.
“Ek was nog nooit een vir die mistieke nie, maar ek vind troos daarin dat Lasz se gees omstreeks 08:03, toe sy liggaam in die straat gelê het, direk na my toe gekom het.
"Ek moes wakker word, die tyd registreer en toe weer aan die slaap raak.”
Een van sy fietsmaats vertel dat Laszlo se laaste woorde voor sy groot hartaanval 'n antwoord op 'n vraag was oor hoekom hy ewe skielik stadiger fietsry: “We don’t always have to go fast.”
Ekstra bron: IMDb
Meer oor: hospitaal| hartaanval| fietsry
Wonderbra-model gebroke: Hartaanval eis skoonma, toe skiet skoonpa homself
Lichtenburg-pastoor preek ten spyte van hartaanval
Irma skryf: Dís die dinge waarvoor Sampie geleef het
Trackers-ster maak maskers vir COVID-19